armvectores/hy_wikipedia_2023 huggingface dataset:
Սովորական լորտու

Սովորական լորտու,Կողինջ (Natrix natrix), ոչ թունավոր օձ, որը պատկանում է լորտուների ընտանիքին։ Հանդիպում է ՀՀ բոլոր մարզերի լեռնային շրջաններում, երբեմն՝ նախալեռներում։ Տարածված է կանգուն ու հոսող ջրավազանների ջրամերձ կենսավայրերում, այգիներում կարող է հանդիպել նաև ջրից հեռու։
Մարմնի երկարությունը տարիքի հետ փոխվում է (11-120 սմ), պոչը 3-5 անգամ կարճ է։ Գլուխը տարանջատված է մարմնից և ծածկված է խոշոր փայլուն վահանիկներով։ Աչքերը խոշոր են, ծիածանաթաղանթը՝ դեղնավուն կամ մուգ, բիբը՝ կլոր։ Մարմնի թեփուկները կատարավոր են, ինչով լորտուն նմանվում է թունավոր իժերին։ Մոխրագույն, գորշավուն, կանաչավուն գունավորում ունեցող մեջքը ծածկված ՝մուգ բծերով։
Հանդիպում են երկայնակի դեղնավուն զոլավոր մոխրագույն առանձնյակներ, որոնց համարում են առանձին ենթատեսակ՝ պարսկական լորտու (Natrix natrix persa)։ Լեռնային վայրերում հանդիպում են մեջքի ամբողջական սև գունավորում ունեցող առանձնյակներ։ Գլխի հետևի մասում սովորաբար առկա են սպիտակավուն, դեղնավուն կամ նարնջագույն խոշոր զույգ խալեր։ Որովայնային մակերեսը խայտաբղետ է, վահանիկների Եզրերը սպիտակից դեղնավուն են, իսկ կենարարական մասով անցնում է կտրտված ուղիղ եզրերով լայն սև զոլ։ Սնվում է մանր ողնաշարավորներով (ձկներ, երկկենցաղներ, նաև կրծողներ)։ Ձմեռում է աշնան 2-րդ կեսից գարնան սկիզբը։
Զուգավորումը տեղի է ունենում ապրիլ-մայիսին։ Հունիսի 2-րդ կեսից հուլիսի սկիզբը էգը դնում է 4-40 ձու։ Ձվերը խոշոր են (23-32 x 12-23 մմ)։ Ձագերը ծնվում են օգոստոսի վերջից սեպտեմբերի կեսերը։ Հաճախակի խնամվում է անազատ պայմաններում։ Օգտագործվում է գիտահետազոտական նպատակներով։ Պաշտպանվում է՝ հիմնականում սուր հոտով հեղուկ արտաթորելով և սատկած ձևանալով։ Կծում է շատ հազվադեպ, կծածը մարդու և կենդանիների համար վտանգավոր չէ։
Լոզկի (գյուղ, Կոզելշչինայի շրջան)

Անվան այլ կիրառումների համար տե՛ս՝ ԼոզկիԼոզկի (ուկրաիներեն՝ Лозки), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Լոզկի գյուղում բնակվում էր 80 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(3119) Դոբրոնրավին

(3119) Դոբրոնրավին (անգլ.՝ Dobronravin), աստերոիդ աստերոիդների հիմնական գոտում։ Հայտնաբերվել է 1972 թվականի դեկտեմբերի 30-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 3,064246 ա. մ., առավելագույնը մոտենում է 2,4537 ա. մ. հեռավորության վրա և հեռանում 3,6748 ա. մ.։ Արեգակի շուրջ մեկ ամբողջական պտույտ է կատարում 1959,22 երկրային օրվա ընթացքում, իր ուղեծրով շարժվելով միջինում 0,183746 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,75° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3119) Դոբրոնրավին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիլիեգաս

Վիլիեգաս (իսպ.՝ Villegas), բնակավայր և մունիցիպալիտետ Իսպանիայում։ Մտնում է Բուռգոս պրովինցիայի Կաստիլիա և Լեոն ինքնավար համայնքի կազմում։ Մունիցիպալիտետը գտնվում է Օդռա Պիսուեգռա շրջանի կազմում։ Տարածքը զբաղեցնում է 24,52 կմ²։ Բնակչությունը՝ 94 մարդ ( 2010 թվականի տվյալներով)։ Հեռավորությունը ադմինիստրատական կենտրոնից՝ 40 կմ։
Վիկտոր Խորինյակ

Վիկտոր Վիկտորովիչ Խորինյակ (ռուս.՝ Виктор Викторович Хориняк, մարտի 22, 1990(1990-03-22), Minusinsk, Կրասնոյարսկի երկրամաս, ՌԽՖՍՀ, ԽՍՀՄ), Ա․ Պ․ Չեխովի անվան մոսկովյան գեղարվեստական թատրոնի դերասան։


== Կենսագրություն ==
Ծնվել է 1990 թվականի մարտի 22-ին Կրասնոյարսկի երկրամասի Մինուսինսկի շրջանում։ Ունի ավագ քույր և եղբայր :
Ավարտել է մոսկովյան գեղարվեստական թատրոն-դպրոցը։ Նա պատմում է, որ չորս տարվա ուսման ընթացքում ժամը 7-11 անց է կացրել պարապմունքներում, իսկ հետո մինչև առավոտյան 6-ը եղել է պահակ ռեստորանում։
Երկրորդ կուրսից հրավիրում էին խաղալ թատրոնում։ 2011 թվականին ընդունվում է թատրոնի հիմնական դերասանների խումբը։
2007 թվականից նկարահանվում է ֆիլմերում։  2010 թվականից նկարահանվում է «Խոհանոց» և «Էլեոն հյուրանոց» հեռուստասերիալներում։
Զբաղվում է սպորտով, սիրում է բասկետբոլ և բռնցքամարտ։ Ամուսնացած է, ունի որդի։


== Ծանոթագրություններ ==


== Արտաքին հղումներ ==
Оксана Нараленкова (2014-04-28)։ «По ТВ покажут сериал от сценариста «Тёмного рыцаря»»։ Российская газета 
««Мастер и Маргарита» в МХТ: вечная история, случившаяся в наши дни»։ РИА Новости։ 2011-09-06։ Արխիվացված է օրիգինալից 2016-03-06-ին։ Վերցված է 2017-01-07 
Ильдар Сафуанов (2012-05-25)։ «Круги фикций»։ Литературная Россия։ Արխիվացված է օրիգինալից 2014-07-06-ին։ Վերցված է 2017-01-07 
Эмилия Деменцова (2012-05-15)։ ««Круги» дошли до Москвы. Премьера в МХТ имени Чехова»։ Комсомольская правда
Նյակսիմվոլ

Նյակսիմվոլ (ռուս.՝ Няксимволь), գյուղ Ռուսաստանի Խանտի-Մանսիական ինքնավար օկրուգի Բերեզովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոորդինացում

Կոորդինացում (լատիներեն՝ coordinatio —կարգավորում, կանոնավորում), օրգանիզմի մասերի և օրգանների հարաբերական զարգացումը ֆիլոգենեզում։ Տերմինն առաջարկել է Ա. Սևերցովը։ Տարբերում են տեղագրական կոորդինացում, որն արտահայտվում է օրգանների կայուն փոխհարաբերությամբ, չնայած նրանց միջև անմիջական ֆունկցիոնալ կապ չկա։ Դինամիկ կամ կոնստրուկտիվ կոորդինացումը որոշվում է տարբեր օրգանների միջև եղած ֆունկցիոնալ կախման հաստատունությամբ (օրինակ՝ զգայական օրգանների և համապատասխան նյարդային կենտրոնների կամ թռչունների թռչող մկանների ու կրծոսկրի միջև)։ Կենսաբանական կոորդինացում կամ կոադապտացիա, որին պատկանում են Ժ. Կյուվիեի հաստատած կոռելյացիաների մեծամասնությունը։ Կոորդինացումը ֆիզիոլոգիայում, օրգանիզմի տարբեր օրգանների և համակարգերի համաձայնեցված գործունեություն, որը պայմանավորված է կենտրոնական նյարդային համակարգում դրդման և արգելակման պրոցեսների զուգորդմամբ։ Կոորդինացման օրինակ է որոշակի նյարդային կենտրոնների գործունեության ռեցիպրոկ (զուգորդված) հարաբերությունը, երբ մեկ կենտրոնի դրդումը առաջացնում է մյուսի արգելակում և ընդհակառակը։ Կոորդինացումն ապահովում է մկանային գործունեության ճշգրիտ կատարումը, ստեղծում արտաքին տարբեր իրադրություններին հարմարված ռեֆլեկտոր գործողություններ (շարժական, անոթային և այլն)։ Կոորդինացումը կատարվում է նյարդային կենտրոններում, կենտրոնական նյարդային համակարգի բոլոր բաժիններում։
Ռուբեն Գևորգյան

Ռուբեն Պետրոսի Գևորգյան  (հունիսի 18, 1954(1954-06-18) կամ հունվարի 18, 1954(1954-01-18), Երևան, Հայկական ԽՍՀ, ԽՍՀՄ), Հայաստանի գրողների միության անդամ, Հայաստանի Ազգային ժողովի նախկին պատգամավոր։


== Կենսագրություն ==
Ռուբեն  Գևորգյանը ծնվել է 1954 թվականի հունիսի 18-ին Երևան քաղաքում։ 1980 թվականին ավարտել է Երևանի Կ.Մարքսի անվան պոլիտեխնիկական ինստիտուտի ճարտարապետաշինարարական ֆակուլտետը և ստացել ճարտարապետ-շինարարի որակավորում։
Մասնակցել է Արցախյան առաջին պատերազմին, եղել է Սասնա ծռեր» ջոկատի հրամանատար։ 1990-1993 թվականներին մասնակցել է Երասխավանի, Ոսկեպարի, Կիրանցի, Ճամբարակի, Արծվաշենի, Ասկերանի, Խոջալուի, Շուշիի, Լաչինի, Մարտակերտի պաշտպանական մարտական գործողություններին։
1991-1994 թվականներին եղել է Մաշտոցի շրջանային խորհրդի պատգամավոր, 1996-1999 թվականներին` Երևանի Դավթաշեն համայնքի ղեկավար։ 
1993-2011 թվականներին եղել է ԵԿՄ վարչության անդամ, 1994-2005 թվականներին` ԵԿՄ Մաշտոցի, այնուհետև` Դավթաշենի տարածքային կազմակերպության նախագահ։ Ռուբեն Գևորգյանի ջանքերով Դավթաշենում կառուցել է Սրբոց Նահատակաց եկեղեցին, «Դեյզի» այգին (ներկայումս չի գործում), ստեղծել է անապահով ծերերի ճաշարան։
1999-2003 թվականներին եղել է ԱԺ պատգամավոր՝ թիվ 7 ընտրատարածքից։ Եղել է պաշտպանության, ազգային անվտանգության  ներքին գործերի մշտական հանձնաժողովի անդամ։ «Միասնություն» խմբակցության, ապա` «Հայաստան» պատգամավորական խմբի անդամ։ Անկուսակցական։
2009-2012 թվականներին ԱԺ պատգամավոր (համամասնական ընտրակարգ, ԲՀԿ)։ Եղել է ԱԺ պետական-իրավական հարցերի մշտական հանձնաժողովի, ԱԺ պաշտպանության, ազգային անվտանգության և ներքին գործերի մշտական հանձնաժողովի անդամ։ «Բարգավաճ Հայաստան» խմբակցության անդամ։ 
2012 թվականի մայիսի 6-ին «Բարգավաճ Հայաստան» կուսակցությունից Ազգային ժողովի պատգամավոր է ընտրվել համամասնական ընտրակարգով։
Հայաստանի գրողների միության անդամ է, հեղինակ է 5 գրքի։
Ամուսնացած է, ունի չորս զավակ։


== Պարգևներ ==
«Մայրական երախտագիտություն Արցախի քաջորդիներին» մեդալ (1995)
«Մարտական ծառայության» մեդալ (1996)
«Մարշալ Բաղրամյան»  մեդալ (1997)
«Արիության» մեդալ (2000)
«Մարտական գործողությունների մասնակից» կրծքանշան (1997)
Հայ առաքելական եկեղեցու «Սուրբ Գրիգոր Լուսավորիչ» պատվո բարձրագույն շքանշան


== Ծանոթագրություններ ==
Պարգև Ղազարյան

Անվան այլ կիրառումների համար տե՛ս՝ Պարգև Ղազարյան (այլ կիրառումներ)Պարգև Մելքոնի Ղազարյան (հունվարի 10, 1919(1919-01-10), Ափնագյուղ, Երևանի գավառ, Հայաստանի Առաջին Հանրապետություն - օգոստոսի 27, 1975(1975-08-27), Երևան, Հայկական ԽՍՀ, ԽՍՀՄ), պետական, կուսակցական աշխատող, Երևանի քաղխորհրդի պատգամավոր (1965-1975 թվականներին), Երկրորդ համաշխարհային պատերազմի մասնակից։


== Կենսագրություն ==
1937 թվականին ավարտել է Երևանի Ստեփան Շահումյանի անվան միջնակարգ դպրոցը, 1946 թվականին՝ Խաչատուր Աբովյանի անվան հայկական պետական մանկավարժական համալսարանի պատմության ֆակուլտետը, 1948 թվականին՝ ՀԿԿ կենտկոմին կից բարձրագույն կուսակցական երկամյա դպրոցը։ 1941-1943 թվականներին կամավոր ծառայել է խորհրդային բանակում, մասնակցել Երկրորդ համաշխարհային պատերազմին։ 1941-1942 թվականներին եղել է մարտական գնդի կոմերիտական կազմակերպության քարտուղար, 1942-1943 թվականներին՝ գումարտակի կոմիսար, 1943 թվականին՝ 386-րդ դիվիզիայի գումարտակի հրամանատար։ Սևաստոպոլ քաղաքի պաշտպանական մարտերից մեկում ծանր վիրավորվել է, փոխադրվել Թբիլիսի, ապա՝ զորացրվել։ 1943-1946 թվականներին եղել է ՀԼԿԵՄ Լենինյան շրջկոմի առաջին քարտուղար, 1948-1952 թվականներին՝ Անդրերկաթուղու Երևանի քաղբաժնի հրահանգիչ, 1952 թվականին՝ ՀԿԿ Երևանի քաղկոմի հրահանգիչ, 1952-1961 թվականներին՝ Անդրերկաթուղու Երևանի բաժանմունքի լոկոմոտիվային դեպոյի և Երևանի կայարանի կուսակցական կազմակերպության ազատված քարտուղար, 1961-1965 թվականներին՝ Երևանի Օրջոնիկիձեի շրջգործկոմի նախագահի տեղակալ, 1965-1972 թվականներին՝ Երևանի քաղխորհրդի գործկոմի նախագահի տեղակալ-բնակարանային ֆոնդերի հաշվառման և բաշխման բաժնի վարիչ, 1972-1975 թվականներին՝ Երևանի Խորհրդային շրջգործկոմի նախագահի տեղակալ։


== Պարգևներ ==
Կարմիր աստղի շքանշան (1945 թ.)
Անբասիր աշխատանքի համար մեդալ (1970 թ.)
Աշխատանքային արիության համար մեդալ (1971 թ.)
ՀԽՍՀ Գերագույն խորհրդի պատվոգիր (1952 թ.)
Դրյու Սիլի

Էնդրյու Մայքլ Էդգար «Դրյու» Սիլի (անգլ.՝ Andrew Michael Edgar «Drew» Seeley, ապրիլի 30, 1982(1982-04-30), Տորոնտո, Կանադա), կանադա-ամերիկացի դերասան, երգիչ և պարող։


== Կենսագրություն ==
Ավելի հայտնի է որպես Դրյու Սիլի։ Նա ձայնագրել է շատ երգեր Ուոլթ Դիսնեյ ընկերության համար։ Մանուկ հասակում մինչև 10 տարեկանը պարել է Օնտարիոյում, իսկ հետո տեղափոխվել է Ֆլորիդա։


== Անձնական կյանք ==
2012 թվականից նշանվել է դերասանուհի Էմի Պաֆրատի հետ։ Զույգը ամուսնացել է 2013 թվականի ապրիլի 28-ին ԱՄՆ-ի Քի Վեսթ կղզյակում։ Մեղրամիսը նրանք անցկացրել են Իտալիայում, Անգլիայում և Բարսելոնայում։


== Սկավառակագրություն ==


=== Ընտրված ֆիլմագրություն ===


== Ծանոթագրություններ ==


== Արտաքին հղումներ ==
www.drewseeley.com Դրյու Սիլի. պաշտոնական կայք
Դրյու Սիլի  էջը Յություբ տեսահոսթինգում
Դրյու Սիլի Թվիթթերում
Դրյու Սիլի Ֆեյսբուքում
Andrew Seeley (անգլ.) Internet Movie Database կայքում
Ույազիտամակ

Ույազիտամակ (ռուս.՝ Уязытамак, բաշկիրերեն՝ Уяҙытамаҡ), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 565 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տրուսկավեց

Տրուսկավեց (ուկրաիներեն՝ Трускавець), քաղաք Ուկրաինայի Լվովի մարզի Տրուսկավեցի քաղաքային խորհուրդում, մարզային նշանակության քաղաք։
Չճշտված տվյալներով Տրուսկավեց քաղաքում բնակվում էր մոտ 30 000 մարդ։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Թևիկ

Թևիկ, հայկական արական անուն։ Թև անվան փաղաքշական ձևն է։ Հիշատակված է մեկ անգամ անթվական մի հիշատակարանում։ 	


== Ծանոթագրություններ ==
Բիրիգուի գավառ

Բիրիգուի (պորտ.՝ Microrregião de Araraquara), գավառ Բրազիլիայում, մտնում է Սան Պաուլու նահանգի մեջ։ Մտնում է Բաուրու մարզի մեջ։ Բնակչությունը կազմում է 250 376 մարդ 2005 թվականի տվյալով։ Զբաղեցված տարածքը 4509,054  կմ²։ Բնակչության խտությունը 55,5  մարդ/կմ²։


== Վիճակագրություն ==
Համախառն ներքին արտադրանքը կազմել է 1 949 093 916,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 8 091,32 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,807։


== Գավառի կազմ ==
Գավառի կազմի մեջ են մտնում հետևյալ համայնքները.

Ալտու Ալեգրի
Ավանյանդավա
Բարբոզա
Բիլակ
Բիրիգուի
Բրաունա
Բրոժու Ալեգրի
Բուրիտամա
Կլեմենտինա
Կորոադուս
Գաբրիել Մոնտեյրու
Գլիսերիու
Լորդիս
Լուիզիանիա
Պենապոլիս
Պիակատու
Սանտոպոլիս դու Ագուապեի
Տուրիուբա
Իպիշ

Իպիշ  (ռուս.՝ Ипиш), գետ Ռուսաստանում, հոսում Արխանգելսկի մարզում։ Գետաբերանը տեղակայված է Ստորին Իպիշ գետի ձախ ափին՝ 76 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03020300112103000026046
Հիդրոլոգիական ուսումնասիրությունների կոդը -  103002604
Ավազանի կոդը -  03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սիս Մադմաս

Սիս Մադմաս (ռուս.՝ Сысь Мадмас), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Փոքր Լոպտյուգա գետի ձախ ափին՝12 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000043834
Հիդրոլոգիական ուսումնասիրությունների կոդը -  103004383
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Չերնիևկա

Չերնիևկա (ուկրաիներեն՝ Черніївка), գյուղ Ուկրաինայի Խմելնիցկիի մարզի Պոլոննոեի շրջանում։
2001 թվականի տվյալներով Չերնիևկա գյուղում բնակվում էր 232 մարդ։ Բնակավայրը զբաղեցնում է 0,527 կմ² տարածք։ Բնակչության խտությունը կազմում էր 440,23 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սեն Դենի (Վալե դ’Աոստա)

Անվան այլ կիրառումների համար տե՛ս՝ Սեն Դենի (այլ կիրառումներ)Սեն Դենի (ֆրանս.՝ Saint-Denis), կոմունա Իտալիայի Վալե դ'Աոստա մարզում։
Բնակչությունը կազմում է 371 մարդ (2008 թվականի տվյալներով)։ Բնակչության խտությունը՝ 34 մարդ/կմ²։ Տարածքը՝ 11 կմ²։ Փոստային ինդեքս՝ 11023։ Հեռախոսային կոդ՝ 0166։
Բնակավայրի հովանավոր է համարվում Փարիզեցի Դիոնիսին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0166 546055
Էլեկտրոնային փոստ՝ comunedisaintdenis@hotmail.com


== Արտաքին հղումներ ==
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Վիլդբերգ (Շվարցվալդ)

Վիլդբերգ (գերմ.՝ Wildberg), կոմունա Գերմանիայի Բադեն-Վյուրթեմբերգ երկրամասում։
Ենթարկվում է Կարլցրուե շրջանին։ Մտնում է Կալվի կազմի մեջ։ Բնակչությունը կազմում է 9889 մարդ (ըստ 2010 թվականի դեկտեմբերի 31-ի)։ Տարածքը կազմում է 56,68 կմ²։ Պաշտոնական կոդ՝ 08 2 35 080։
Քաղաքը ստորաբաժանվում է 5 քաղաքային շրջանների՝ Սիթի (կենտրոն), Էֆրինգեն, Շյոնբրոն, Գյուլթլինգեն, Սուլց։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Պաշտոնական էջ
Արաքս Աբրահամյան

Արաքս Աշոտի Աբրահամյան (նոյեմբերի 7, 1959(1959-11-07), Արևածագ, Ալավերդու շրջան, Հայկական ԽՍՀ, ԽՍՀՄ - դեկտեմբերի 25, 1993(1993-12-25), Երևան, Հայաստան), հայ նկարչուհի, բանաստեղծուհի։


== Կենսագրություն ==
Արաքս Աբրահամյանը ծնվել է 1959 թվականին Լոռու մարզի Արևածագ գյուղում, Աշոտ և Անահիտ Աբրահամյանների ընտանիքում։
1983 թվականին ավարտել է Երևանի Խ. Աբովյանի անվան մանկավարժական ինստիտուտի նկարչա-գծագրական ֆակուլտետը։
1988 թվականի Սպիտակի երկրաշարժի հաջորդ օրը մեկնել է Գյումրի՝ մասնակցելու փրկարարական աշխատանքներին։ Դրանից հետո ստեղծել է «Տարեգրություն 88» շարքը։

1991 թվականի սեպտեմբերի 24-ին Հայաստանի ժուռնալիստի տանը բացվել է առաջին անհատական ցուցահանդեսը (անկախ Հայաստանում առաջին ցուցահանդեսը)
1991 թվականի հոկտեմբերի 26-ին անհատական ցուցահանդես է ունեցել Դսեղում
1991 թվականի նոյեմբերի 8-ին մասնակցել է «Բոլոր մուսաները Էջմիածնում» մշակութային փառատոնին
1991 թվականի նոյեմբերի 22-ին՝ անհատական ցուցահանդես Ալավերդի քաղաքում։ 2016 թվականի դեկտեմբերի 7-ին Գյումրու Երիտասարդական Պալատում կայացել է նկարչուհու՝ Երկրաշարժին նվիրված ստեղծագործությունների անհատական ցուցահանդեսը։Արաքս Աբրահամյանի աշխատանքները ցուցադրվել են նաև հանրապետական փառատոներում, Հալեպի, Ստամբուլի հայկական համայնքներում։


== Ծանոթագրություններ ==


== Արտաքին աղբյուրներ ==

Ծանր զգացողություններից ազատվելու միակ ճանապարհը ստեղծագործելն էր - Հրապարակ
Տեսանյութ Արաքս Աբրահամյանի մասին
https://www.youtube.com/watch?v=tGeSimkWrX4
http://tsayg.am/mainpage/18349-sns-88c-e-gs.html Archived 2017-04-26 at the Wayback Machine.
https://www.youtube.com/watch?v=fC0EdrID3Wk&t=1s
https://www.youtube.com/watch?v=YCL0C4RWry8
Միտոգենետիկ ճառագայթներ

Միտոգենետիկ ճառագայթներ, փոքր ինտենսիվության, 1900-3250Å ալիքի երկարության ուլտրամանուշակագույն ճառագայթներ։ Առաջանում են բույսերի և կենդանիների բջիջներում ու հյուսվածքներում, ֆերմենտային ռեակցիաների ժամանակ։ Հայտնաբերել է Ա․ Գուրվիչը (1923) և ցույց տվել դրանց խթանող դերը բջիջների բաժանման՝ միաոզի ժամանակ (այստեղից՝ անվանումը)։ Միտոգենետիկ ճառագայթների կենսաբանական ազդեցությունը պայմանավորված է դրանց ներգործության տակ բջիջներում շղթայական քիմիական պրոցեսների առաջացմամբ։ Միտոգենետիկ ճառագայթների սպեկտրի վերլուծությունից պարզվել է, որ նրանց ինտենսիվությունը կախված է հետազոտվող օբյեկտի ֆիզիոլոգիական վիճակից։ Հակասական փորձնական արդյունքների պատճառով միտոգենետիկ ճառագայթների գոյությունը վիճարկվում է։
Կանոսայի ամրոց

Կանոսայի ամրոց (իտալերեն՝ Castello di Canossa), Մատիլդա Տոսկանոսկայի ավերված ամրոցը Ապենինյան լեռներում, որը գտնվում է Ռենել Էմիլիա քաղաքից 18 կիլոմետր հեռավորության վրա։
1077 թվականին, երբ կառույցը դեռ ամրոց չէր ճանաչվել, Սրբազան Հռոմեական կայսրության կայսր Հենրիկ IV-ը, իրականացնում է «քայլ դեպի Կանոսա»։ Այդպիսով նա նվաստորեն դուրս է գալիս պապ Գրիգոր VII-ի դեմ։
Այդ իրադարձություններից քիջ առաջ, կայսր Հենրի IV-ը պայքարում էր կաթոլիկյան եկեղեցու դեմ ներդրման համակարգի համար։ Նա դա անում է, որպեսզի եպիսկոպոսները նշանակվեն միապետի կողմից, այլ ոչ թե պապական կառավարության։ Հռոմի պապ Գրիգոր VII-ը եկեղեցին բաժանեց էրետիկայից։ Եվ այդ ժամանակ՝ 1077 թվականի հունվարին, գահընկեց արված գերմանական կայսր Հենրի IV-ը երեք օր Հռոմի պապից ներողություն է խնդրում, ծնկի գալով Գրիգոր VII պատուհանի տակ։ Հենրի IV-ը ծնկի եկավ երեք օր և երեք գիշեր շարունակ։ Ինչպես ասում են ժամանակակիցները, Գրիգոր VII-ը այդպես էլ չներեց գահընկեց արված կայսերը։ Նսեմացված Հենրի IV-ը հեռացավ՝ երդվելով Հռոմի պապից վրեժ լուծել։
1902 թվականին Հենրի IV-ը Կանոսայում պարտություն կրեց Մատիլդայի զորքերի կողմից։
Այժմ Կանոսիայի ամրոցը վերածվել է ավերակների, որի հետագա փլուզումը կանխազերծվել է, շնորհիվ վերականգնողական աշխատանքների։ 1878 թվականին Իտալիայի հանրապետությունը գնում է ամրոցի ավերակները կոմս Վալենտայնից և հայտարարում է այն ազգային հուշարձան։


== Արտաքին հղումներ ==
Տեղեկություն Կանոսիայի ամրոցի մասին Archived 2011-09-07 at the Wayback Machine. (իտալ.)


== Ծանոթագրություններ ==
Frantic

Frantic, ամերիկյան մետալ խումբ Metallica-ի երգը, թողարկվել է 2003 թվականի սեպտեմբերին։ Best-Metal չարտում երգը զբաղեցրել է 9-րդ հորիզոնականը։ Այս երգը, ինչպես նաև մյուս երգերը նկարագրում են ալկոհոլիզմի խնդիրները։ Տեսահոլովակը նկարահանվել է Մոնրեալում, ռեժիսորը Wayne Ishlam-ն է։


== Ձայնագրման մասնակիցներ ==
Ջեյմս Հեթֆիլդ — վոկալ, ռիթմ կիթառ
Լարս Ուլրիխ — թմբկահար
Կրիկ Հեմեթթ — ռիթմ կիթառ, բեկ վոկալ
Բոբ Ռոք — բաս կիթառ


== Track listing ==


== Հիթ-շքերթներ ==
Ubisoft Chengdu

Ubisoft Chengdu, չինական ընկերություն, որը զբաղվում է համակարգչային խաղերի մշակմամբ։ Համարվում է Ubisoft ընկերության դուստր ընկերությունը։ 


== Պատմություն ==
Ubisoft Chengdu տեղակայված է Չենդու քաղաքում, տեղակայված է Չինաստանի հարավարևմտյան մասում։ Ընկերությունը հիմնադրվել է 2007 թվականի սեպտեմբերին, դառնալով Ubisoft ֆրանսիական ընկերության երկրորդ մասնաճյուղը բացված Չինաստանում, առաջինը՝ Ubisoft Shanghai-ին բացվել է 1996 թվականին։
Ընկերության ղեկավար նշանակվեց Ռիչարդ Ցաո Ցզյանվեյը, ով մինչ այդ գլխավորել Շանհայում տեղակայված մասնաճյուղը։ Ցաուի կարիերան այս ոլորտում սկսել է Microsoft Game Studios-ում, որի կազմում նա մասնակցել է Dungeon Siege և Mech Warrior 4 խաղերի մշակմանը, ավելի ուշ նա Crytek ընկերության կազմում մասնակցեց Far Cry և Crysis խաղերի մշակմանը։ 
2010 թվականի հունիսին թողարկվեց ընկերության առաջին խաղը, որի մշակման գործում մասնակցություն է ունեցել նաև Ubisoft Montreal ընկերությունը, խաղը կրում էր Scott Pilgrim vs. the World: The Game անվանումը։ Այս նախագծի մասին առաջին անգամ հայտարարությունը արվել է 2009 թվականի Comic Con 2009 ցուցահանդեսին, սակայն այդ ժամանակ հստակ չնշվեց այս մասնաճյուղերի անուները, որոնք մասնակցելու են խաղի մշակմանը։ 


== Խաղերի ցանկ ==
2010 — Scott Pilgrim vs. the World: The Game (PlayStation 3, Xbox 360)
2015 — Tom Clancy's Rainbow Six: Siege (PC, PlayStation 4, Xbox One)


== Ծանոթագրություններ ==


== Արտաքին հղումներ ==
«Company profile» (անգլերեն)։ Ubisoft։ Արխիվացված է օրիգինալից 2005-12-28-ին։ Վերցված է 2010-06-11  
«Ubisoft Chengdu» (անգլերեն)։ MobyGames։ Արխիվացված է օրիգինալից 2012-04-29-ին։ Վերցված է 2010-06-11
Բլոգերների միջազգային ֆորում Արցախում

Բլոգերների միջազգային ֆորում Արցախում, տեղի է ունեցել 2017 թվականի մարտի 19-20-ին, Արցախում, Ստեփանակերտում, որին մասնակցում էր շուրջ 30 բլոգեր՝ աշխարհի 11 երկրից։ Միջոցառումը կազմակերպել է «Արցախակերտում» հասարակական կազմակերպությունը և Արցախի ժուռնալիստների միությունը։ Կազմակերպիչների հաղորդմամբ, ֆորումի գլխավոր թեման է հակամարտությունների ներկայացումը սոցիալական մեդիայում և բլոգերների ու լրագրողների ազատությունների ապահովումը։


== Պատմություն ==

Բլոգերների միջազգային ֆորումը Արցախում նախաձեռնվել է «Արցախակերտում» հասարակական կազմակերպության և Արցախի ժուռնալիստների միության կողմից։ Ֆորումի գլխավոր թեմաներն էին հակամարտությունների ներկայացումը սոցիալական մեդիայում և բլոգերների ու լրագրողների  ազատությունների ապահովումը։ ֆորումին մասնակցում էր շուրջ 30 բլոգեր 11 երկրից, մասնավորապես՝

Անտոն Նոսիկը (Ռուսաստան),
Անտոն Մերկուրովը (Ռուսաստան),
Ալեքսանդր Ալիմովը (Լատվիա),
Տարիկ Հաֆեդը (Ալժիր),
Ռոմայն Միելքարեկը (Ֆրանսիա),
Գիլադ Հալպերրնը (Իսրայել),
Ալեքսանդր Հոյշըկը (Բելառուս),
Իրինա Կովալչուկը (Ուկրաինա),
Լուչիանո Տիրինանցին (Իտալիա),
Պետրուշկա Շուշտրովան (Չեխիա)և շուրջ 20 մասնակից Հայաստանի և Արցախի հանրապետություններից։
Ֆորումի շրջանակներում տեղի են ունեցել ելույթներ, քննարկումներ, շրջայց առաջնագիծ, Թալիշ, Շուշի և մի շարք այլ վայրեր։


== Ընդունված հայտարարություն ==
Ֆորումի վերջում մասնակիցները հայտարարություն են ընդունել համաձայն որի միջազգային ֆորումի մասնակից բլոգերները կարևորում են ազատ արտահայտվելու և ազատ տեղաշարժի իրավունքները և դատապարտում դրանք սահմանափակելուն ուղղված փորձերը։


== Ծանոթագրություններ ==
Լիննապե

Լիննապե (էստ․՝ Linnape), գյուղ Էստոնիայի Լյաենե-Վիրումաա նահանգի Տապա շրջանում։
2011 թվականի տվյալներով գյուղում բնակվում էր 58 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վահուկյուլա

Վահուկյուլա (էստ․՝ Vahuküla), գյուղ Էստոնիայի Յարվամաա նահանգի Կոեռու շրջանում։
2011 թվականի տվյալներով գյուղում բնակվում էր 84 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(9501) Յվայն

(9501) Յվայն (անգլ.՝ Ywain), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,589551 ա. մ., առավելագույնը մոտենում է 1,8982 ա. մ. հեռավորության վրա և հեռանում 3,2809 ա. մ.։ Արեգակի շուրջ մեկ ամբողջական պտույտ է կատարում 1522,07 երկրային օրվա ընթացքում, իր ուղեծրով շարժվելով միջինում 0,23652 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,07° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9501) Յվայն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կամիլլա Տրևեր

Կամիլլա Վասիլյևնա Տրևեր (Камилла Васильевна Тревер, հունվարի 25, 1892(1892-01-25), Սանկտ Պետերբուրգ, Ռուսական կայսրություն - նոյեմբերի 11, 1974(1974-11-11), Լենինգրադ, ՌԽՖՍՀ, ԽՍՀՄ), խորհրդային պատմաբան, արևելագետ։ ԽՍՀՄ ԳԱ թղթակից անդամ (1943), Ուզբեկստանի ԽՍՀ գիտության վաստակավոր գործիչ։


== Կենսագրություն ==
Ծնվել է Պետերբուրգում։ Ոսկե մեդալով ավարտելով գիմնազիան` նա ուսանել է Պետերբուրգի մանկավարժական ինստիտուտում, միաժամանակ հանդիասնալով Բեստուժևյան իգական բարձրագույն դասընթացների ազատ ունկնդիր։ 1914 թ. ավարտել է Պետերբուրգի համալսարանի պատմափիլիսոփայական ֆակուլտետը։ Աշխատանքային գործունեությունը սկսել է 1913 թվականին Ռուսաստանի գիտությունների ակադեմիայի հնագիտական հանձնաժողովում, Տրևերը հաջորդ իսկ տարին հանդես է եկել իր անդրանիկ հոդվածով` նվիրված մերձսևծովյան հին հունական Օլվիա քաղաքում գտնված մարմարե արձանի ուսումնասիրմանը։ 1919 թվականից աշխատել է էրմիտաժում և Նյութական մշակույթի պատմության պետական ակադեմիայում (ՆՄՊՊԱ)։ 1943-1945 թթ. ապրել է Սովետական Հայաստանում, աշխատել պատմության ինստիտուտում։
1935 թվականին Լենինգրադում ու Մոսկվայում գումարված իրանական արվեստին ու հնագիտությանը նվիրված միջազգային 3-րդ կոնգրեսում նա ընտրվել է կոնգրեսի գիտնական քարտուղար։ Այդտեղ նա հանդես է եկել «Հունա-բակարիական արվեստի պրոբլեմը» զեկուցումով, որը դարձել է 1940 թվականին հրատարակած նրա «Հունա-բակարիական արվեստի հուշարձանները» ստվարածավալ մենագրության հիմքը։
Կյանքի վերջին տարիներին Տրևերը գլխավորել է Հ․ Օրբելու գիտական ժառանգության ուսումնասիրման և հրատարակման աշխատանքները։ Պարգևատրվել է Լենինի և «Պատվո Նշան» շքանշաններով։


== Աշխատություններ ==
Ուսումնասիրությունները վերաբերում են Իրանի, Հունաբակտրիական թագավորության, Հայաստանի, Աղվանքի պատմությանն ու մշակույթին։ 1929 թ. մասնակցել է ՆՄՊՊԱ-ի և էրմիտաժի միացյալ արշավախմբին, որն աշխատել է Դաղստանում և Հայաստանում։ 1936 թվականին եղել է Նոր Ամբերդի հնագիտական արշավախմբի անդամ։ Հայաստանի անտիկ ժամանակաշրջանի հուշարձանների ուսումնասիրության արգասիքն է «Հին Հայաստանի մշակույթի պատմության ուրվագծեր (մ․թ․ա․ 2-րդ - մ․թ․ 4-րդ դարեր)» (1953) աշխատությունը։ 1939 թվականին մասնակցել է «Սասունցի Դավիթ» էպոսի 1000-ամյակի տոնակատարության հանդեսներին և հատուկ հոդված գրել «Հայկական էպոսի ջրային Անթեոսը» խորագրով։
Տրևերի «Կովկասյան Ալբանիայի պատմության և մշակույթի ուրվագծեր, մ․թ․ա․ 4-րդ - մ․թ․ 7-րդ դարեր» (1959) աշխատությունն, ըստ էության, Աղվանքի պատմության, սոցիալ-տնտեսական հարաբերությունների, նյութական մշակույթի հարցերին նվիրված առաջին ընդհանրացնող գործն է։
Գիտական աշխարհում մեծ արձագանք է գտել Տրևերի իրանական գեղարվեստական մետաղագործությանը նվիրված ուսումնասիրությունները, որոնցից առավել նշանակալիցը «Սասանյան մետաղն» էր` գրված Հ. Օրբելու հետ միասին։


== Աղբյուրներ ==
Գ. Ա. Տիրացյան «Կ. Վ. Տրևեր» (Ծննդյան 80-ամյակի առթիվ), պատմաբանասիրական հանդես № 1, 1972, էջ 111-115
Սերուս

Սերուս, գյուղ Արևմտյան Հայաստանում, Բիթլիսի վիլայեթի Շիրվանի գավառակում կամ Խիզանի գավառակում։


== Պատմամշակութային կառույցներ ==
Սերուսն ուներ Ս. Գևորգ և Ս. Եղիա (կամ Իլիա) անունով եկեղեցիներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Հայրապետական լճակներ

Հայրապետական լճակներ կամ Պատրիարշիյե պրուդի (ռուս.՝ Патриа́ршие пруды́), մինչև մեր օրերը Մոսկվայի կենտրոնում գտնվող բազմաթիվ լճակներից միակ պահպանված լճակի, դրա շրջապատող զբոսապուրակի և բնակելի թաղամասի ընդհանուր անվանումը։ Գտնվում է Մոսկվայի Կենտրոնական վարչական շրջանի Պրեսնենսկի շրջանում։


== Արտաքին հղումներ ==
Հայրապետական լճակների գաղտնիքները
Շահարբի Էբզեև

Շահարբի Էբզեև (ռուս.՝ Эбзеев, Шахарби Кеккезович, 1913, Dzheguta, Dzhegutinskoye rural settlement, Ուստ-Ջեգուտայի շրջան - 1982, Կիսլովոդսկ, Ստավրոպոլի երկրամաս, ՌԽՖՍՀ, ԽՍՀՄ), կարաչայ-բալկարացի բանաստեղծ, երաժիշտ և դրամատուրգ։


== Կենսագրություն ==
Շահարբի Էբզևը ծնվել է Ջեգուտա գյուղում։ Սակայն շուտով նրա ընտանիքը տեղափոխվել է Կիսլովոդսկ։ 1929 թվականին դպրոցական 9-րդ դասարանն ավարտելուց հետո Շահարբին իր ծննդավայրում աշխատում էր որպես իր տեղի ակումբի ղեկավար։


=== Դրամատուրգ ===
17 տարեկանում Շահարբի Էբզևը գրել է «Օգուրլու» պիեսը։ Պիեսի պրեմիերան տեղի է ունեցել 1931 թվականին, Կարաչաևսկ քաղաքում։ Նույն թվականի դեկտեմբերի 7-ին ներկայացումը բեմադրվել է Դոնի Ռոստովի կաշեգործության մշակույթի տան բեմում, որտեղ անցկացվել է Հյուսիսային Կովկասի ժողովուրդների արվեստի առաջին օլիմպիադան։ Ներկայացումը մեծ հաջողություն է ունեցել։


== Ծանոթագրություններ ==


== Արտաքին հղումներ ==
Նիր Բարկատը Քնեսեթի կայքում
Մարսագնաց

Մարսագնաց, մոլորակագնաց, որը նախատեսված է Մարս մոլորակի հետազոտությունների համար, ինչպես, լուսնագնաց` Լուսնի հետազոտությունների համար։
Մարսի հետազոտությունների պատմության ընթացքում, մոլորակի վրա արդյունավետ աշխատել են երեք մարսագնաց, նրանցից մեկը մինչև այսօր շարունակում է աշխատել։ Բոլոր մարսագնացները կառավարվում են հեռակա, Երկրից և փոխանցում են տարբեր տեղեկություններ մոլորակի մասին։


== Արձակված մարսագնացներ ==
ПрОП-М ` Սովետական մարսագնաց, հաջողությամբ հասցվել է Մարսի վրա Մարս-3 ԱՄԿ-ով 1971 թվականին, սակայն ազդանշանը կորավ արդեն վայրէջքից 20 վայրկյան անց, Մարս-2 ԱՄԿ-ի իջեցվող սարքը, նույնպես ПрОП-М-ով անցավ Մարսի կողքով (առաքելությունը չհաջողված է)։
Sojourner` Աշխատել է Մարսի վրա Mars Pathfinder ծրագիր շրջանակներում 1997 թվականի հուլիսի 4-ից մինչև սեպտեմբերի 27-ը։
Spirit` Աշխատել է Մարսի վրա 2004 թվականի հունվարից մինչև 2010 թվականի մարտի 22-ը։
Opportunity` Աշխատում է Մարսի վրա սկսած 2004 թվականի հունվարից
Curiosity` ՆԱՍԱ-ի նոր սերնդի մարսագնաց, արձակվել է 2011 թվականի նոյեմբերի 26-ին և Մարսի վրա վայրէջք է կատարել 2012 թ․ օգոստոսի 6-ին։


== Չիրականացված մարսագնացների նախագծեր ==
«Մարս-4ՆՄ», չիրականացված ծանր մարսագնացի ծրագիր, որը պետք է արձակվեր գերծանր Ն-1 կրող հրթիռով, որը այդպես էլ չհաջողվեց գործարկել։ Ծրագիրը նախագծվել էր 1970 թվականին և նախատեսվում էր իրականացնել 1975-ին։


== Նախատեսված մարսագնացներ ==
ExoMars, Եվրոպական տիեզերական գործակալության մարսագնաց։ Թռիչքը նախատեսվում է 2018 թվականին։
Mars Sample Return Mission, հնարավոր է, որ այս մարսագնացը կլինի Մարսից հողի դեպի Երկիր հասցնելու առաքելության ծրագրի մաս, թռիչքը նախատեսված է 2022 թվականին։
Մարս-Աստեր, ռուսական մարսագնաց, թռիչքը՝ 2018 թվական։


== Ծանոթագրություններ ==


== Արտաքին հղումներ ==
Սովետական մարսագնաց ПрОП-М-ի լուսանկարը
infuture.ru Կարմիր տիեզերք։ Պատմության մեջ առաջին մարսագնացը հասավ Մարսին 1971 թվականին
Եղաթափա

Եղաթափա, բլուր Ադրբեջանում, Գանձակի լեռներում, Կուր գետի հովտում։ Բարձրությունը 371 մ]։ Նշանակված է Կովկասի 5֊վերստանոց քարտեզում։


== Ծանոթագրություններ ==
Ռամեշկիի շրջան

Ռամեշկիի շրջան (ռուս.՝ Рамешковский район), մունիցիպալ շրջան Ռուսաստանի Դաշնության Տվերի մարզում։
Ստեղծվել է 1929 թվականին։ Վարչական կենտրոնը՝ Ռամեշկի։


== Աշխարհագրություն ==
Շրջանի տարածքի մակերեսը կազմում է 2511 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 16061 մարդ։ Բնակչության խտությունը կազմում էր 6,4 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ավստրիական թատրոն

Ավստրիայի թատրոն, ձևավորվել է 16-րդ դարում։ Սկզբնական շրջանում ներկայացումներ էին տալիս իմպրովիզատոր-դերասանների թափառաշրջիկ խմբերը։ Գլխավոր գործող անձը Հանսվուրստն էր։


== Պատմություն ==
16-րդ դարի վերջին և 17-րդ դարում ճիզվիտական կոլլեգիումներին (ուսումնական հաստատություն) կից գործում էին թատրոններ։ Վիեննայում 1709 թվականին կառուցվեց «Քեռնթ-ներթորթեսւտր»-ր, ուր դերասան և դրամատուրգ Յ. Ստրանիցկին 1712 թվականին հիմնադրեց ավստրիական առաջին մշտական թատրոնը։ 1741 թվականին Վիեննայում բացվեց «Պալատին կից արքայական թատրոն»-ը («Բուրգթեսւտր»)։ Ազգային թատրոնի զարգացման համար մեծ նշանակություն ունեցավ դրամատուրգ Ֆ. Գրիլպարցերի պիեսների բեմադրությունը «Բուրգթեատր»-ում։


== Թատրոններ ==
18-րդ դարի վերջին թատրոններ բացվեցին Վիեննայի արվարձաններում. «Լեոպոլդշտադթեատր» (1781), «Յոզեֆշտադթեատր» (1788) և այլն, ուր բեմադրվում էին Վ. Մոցարտի և Յ. Հայդնի օպերաները, զինգշպիլներ, կատակերգություններ Հանսվուրստի մասնակցությամբ։ 19-րդ դարի սկզբին դրամատուրգներ և դերասաններ Ֆ. Ռայմունդն ու Յ. Նեսթրոյը ստեղծեցին ազգային կատակերգության ինքնատիպ ժանր՝ շարունակելով դեմոկրատական թատրոնի լավագույն ավանդույթները։
1778 թվականին «Բուրգթեսւտր»-ին կից բացվեց առաջին թատերական դպրոցը (1909 թվականից՝ Երաժշտության և կերպարվեստի ակադեմիա)։ Թատրոնի ղեկավար (1849-1867) Հ. Լաուբեին հաջողվեց հաստատուն տեղ տալ դասականներին (Յ. Վ. Գյոթե, Վ. Շեքսպիր, Ֆ. Շիլլեր), խումբն ամրապնդել այնպիսի դերասաններով, ինչպիսիք էին՝ Ա. Զոնենթալը, Յ. Լևինսկին, Շ. Վոլթերը։ 1870-1881 թվականներին «Բուրգթեատր»-ը ղեկավարում էր ռեժիսոր Ֆ. Դինգելշտեղը, որը բեմադրեց Շեքսպիրի մի շարք ողբերգությունները, Հ. Իբսենի, Լ. Անցենգրաբերի և ուրիշների պիեսները։
19-րդ դարի վերջին թատերական արվեստում ուժեղանում են հակադեմոկրատական միտումները։ 1918 թվականից «Բուրգթեատր»-ը ստեղծագործական վերելք ապրեց (լավագույն դերասաններն էին՝ Գ. Ռայմերյսը, Մ. Դեվրիենթը, Ռ. Ասլանը, է. Բսւլզերը, Ա. Մոիսին և ուրիշներ)։ Առաջադիմական արվեստի համար պայքարում էր «Յոզեֆշտադթեատր»-ը, որը 1924-1938 թվականներին ղեկավարում էր Մ. Ռայնհարդը։ 1948-1956 թվականներին Վիեննայում գործում էին դեմոկրատական «Սկալա» թատրոնը, «Յոզեֆշտսւդթեատր»-ը, այսպես կոչված կելլեր-թատրոնները («նկուղային թատրոններ»)։


== Ցուցահանդեսներ ==
2015: Der Meister Tön' und Weisen … Heinz Zednik - 50 Jahre Staatsoper und ExistenzFest. Hermann Nitsch und das Theater


== Արտաքին հղումներ ==
Website des Museums
Website des Museums
Theatermuseum
Österreichisches Theatermuseum Archived 2015-09-23 at the Wayback Machine.
Աղեգաձոր

Աղեգաձոր, վայր։ Եղել է գրչության կենտրոն։ Հիշատակված է «Ձեռագրաց ցուցակում»։ Բնույթն ու աշխարհագրական դիրքը՝ անորոշ։


== Ծանոթագրություններ ==
(591) Իրմգարդ

(591) Իրմգարդ (անգլ.՝ Irmgard), աստերոիդ աստերոիդների հիմնական գոտում։ Հայտնաբերվել է 1906 թվականի մարտի 14-ին Աուգուստ Կոպֆի կողմից Հայդելբերգում։
Միջին հեռավորությունը Արեգակից կազմում է 2,679657 ա. մ., առավելագույնը մոտենում է 2,1246 ա. մ. հեռավորության վրա և հեռանում 3,2347 ա. մ.։ Արեգակի շուրջ մեկ ամբողջական պտույտ է կատարում 1602,2 երկրային օրվա ընթացքում, իր ուղեծրով շարժվելով միջինում 0,224691 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(591) Իրմգարդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
PC Games

PC Games, գերմանական ամսագիր, որը նվիրված է համակարգչային խաղերին և հրապարակվում է Computec Media AG հրատարակչության կողմից։


== Պատմություն ==
PC Games-ը հիմնադրվել է 1992 թվականին։ Սկզբնական շրջանում ամսագրի հետ տրամադրվում էր 3,5 դույմ տրամաչափով սկավառակ, որը հետագայում փոխարինվեց CD-ROM-ով։ 1999 թվականին PC Games-ը դարձավ Գերմանիայում առաջատար ամսագիրը, որը նվիրված էր համակարգչային խաղերին։
1992 թվականի հոկտեմբերից մինչև 1998 թվականի մարտը ամսագրի գլխավոր խմբագիրները մնացին ամսագրի հիմնադիրներ՝ Օլիվեր Մեննեն և Թոմաս Բորովսկին։ 1998 թվականի ապրիլից մինչև 2000 թվականի փետրվարը այդ պաշտոնը զբաղեցրել է Թոմասը։ 2000 թվականի մարտից մինչև 2001 թվականի հունիսը ամսագիրը գլխավորել են Ֆլորիալ Սթանգլը և Պյոտր Ֆրյոլիխը։ 2004 թվականի մարտին ամսագրի միակ խմբագիրը մնացել է Պյոտր Ֆրյոլիխը։ 2014 թվականին նա լքեց իր պաշտոնը։ Նրան փոխարինեց Վոլֆգանգ Ֆիշերը։


== Վաճառք և հայտնիություն ==
PC Games-ը համարվում է համակարգչային խաղերին նվիրված ամենաշատ վաճառված ամսագիրը Գերմանիյում, զիճելով միայն Computerbild Spiele և GameStar-ին։ 1999 թվականի չորրորդ կեսին PC Games-ը վաճառվել է 363 608 օրինակով, ինչը դարձնում է նրան ամենահայտնի ամսագիրը այդ ժամակաների համար։ Սակայն 2002 թվականից սկսած տպագիր ամսագրերի վաճառքը սկսեց նվազել, ինչն էլ հանգեցրեց PC Games-ի վաճառքի նվազմանը։ 2011 թվականի չորրորդ կեսին տվյալներով, PC Games ամսական վաճառվում էր 102 032 օրինակով։
PC Games-ը նաև աջակցում է PCGames.de խաղային պորտալին, որում հրապարակվում են նորություններմ ակնարկներ, խաղերի փորձարկուներ և այլ նյութեր նվիրված համակարգչային խաղերին։ 2016 թվականի փետրվարի տվյալներով PCGames.de-ը ամեն ամիս այցելում է ավելի քան 1,41 միլլիոն օգտատեր, ինչը դարձնում է նրան գերմանական համացանցում ամենահայտնի խաղային պոլտորներից մեկը։


== Ծանոթագրություններ ==


== Արտաքին հղումներ ==
pcgames.de — Պաշտոնական կայք
Սիբիրկովի (Վոլգոդոնսկի շրջան)

Սիբիրկովի (ռուս.՝ Сибирьковый), ավան Ռուսաստանի Դաշնության Ռոստովի մարզի Վոլգոդոնսկի շրջանում։ Մտնում է Ռոմանովսկի գյուղական համայնքի կազմի մեջ։
Էչեր

Էչեր (հունգարերեն Ecser, սլովակերեն Ečer) բնակավայր Հունգարիայի Պեստ մարզում։ Բնակչությունը՝ 3252 մարդ, որի մի մասը սլովակներ են։ Էչերը շատ մոտ է գտնվում «Ֆերիհեգի» միջազգային օդանավակայանին։ Մայրաքաղաք Բուդապեշտի հետ այն կապված է երկաթուղով և ավտոմայրուղով։
Էչերը կազմված է չորս պատմական մասերից՝ Մագլոդ, Վաչես, Գյոմրու և Ուլլո։


== Պատմություն ==
Էչերի մասին առաջին անգամ գրավոր հիշատակվել է 1315 թվականին դեկտեմբերի 15-ին։ Սակայն բնակավայրը ավելի հին է։ Ըստ առասպելի 896 թվականին Մագյարի արքայազն Արպադը, որն ասիական իր ցեղի հետ արշավում էր Դանուբ գետի երկրամասը, հանգստացել է մի կաղնու մոտ։ Երբ նա հարցրեց ինչպես է այդ վայրը կոչվում և իմացավ, որ այն անուն չունի, ասաց՝ «Դե ուրեմն թող այն Կաղնի կոչվի» («չեր» հունգարերն նշանակում է կաղնի)։
Դարից ավել տևած օսմայնան տիրապետության ընթացքում (1526-1686), բնակավայրը ամբողջովին լքվել էր, սակայն 1669 թվականին նորից մարդիկ են գալիս այստեղ բնակվելու։ Ռակոցիի գլխավորությամբ անկախության պայաքարի ժամանակ (1703-1711), Էչերը տվել է տասնմեկ զինվոր։
Մինչև XIX դարը Հունգարիայի գյուղական վայրերը ավատատիրական ցանցի մեջ էին մտնում և խոշոր կալվածատերերի, այսպես կոչված մագնատների սեփականությունն էին։ XVII դարի սկզբում Էչերը կոմս Անտալ Գրասսալկովիչի սեփականությունն էր։ Նա Էչեր է բերել սլովակներ, որոնք մինչև այժմ բնակվում են այստեղ։
Հունգարիայում այս գյուղը հայտնի է իր կոթողային կաթոլիկ եկեղեցով, կառուցված 1740-ին, և ժողովրդական պարով, որը կոչվում է «Էչերի լակոդալմես» կամ «Էչերյան գեղջուկների հասանիք»։ Էկեղեցին, պարը և առասպելական կաղնին պատկերվել են Էչերի գերբի վրա։


== Քույր քաղաքներ ==
Զլատե Կլասի, Սլովակիա
Կումբաղ, Թուրքիա
Շոգեքարշը Ռոմաշկովոյից

«Շոգեքարշը Ռոմաշկովոյից» (ռուս.՝ Парово́зик из Рома́шкова), խորհրդային նկարված մուլիպլիկացիոն ֆիլմ՝ ստեղծված «Սոյուզմուլտֆիլմ» կինոստուդիայում 1967 թվականին։


== Սյուժե ==
Մուլտֆիլմը պատմում է փոքրիկ Շոգեքարշիկի մասին, որը երեխաներին տանում է Ռոմաշկովո կայարան։ Պատմությունն սկսվում է կառամատույցում, որտեղ ուղևորներն ու նրա բնակիչները, աայդ թվում նաև խոսող բարձրախոսն ու կայարանի հերթապահն սպասում են գնացքի ժամանմանը։ Որոշ ժամանակ անց ուշացած Շոգեքարշիկը վագոնների հետ հայտնվում, երեխաները նստում են և սկսվում է ուղևորությունը։ Երթերի ընթացքում Շոգեքարշիկին այնքան է դուր գալիս հիանալ շրջապատող աշխարհի գեղեցկությամբ, որ նա չի կարողանում իրեն զսպել, որպեսզի չկանգնի, դուրս չգա ռելսերից ու չգնա անտառ։ Սյուժեի ընթացքում նա վայելում է գարնանային հովտաշուշանների բույրը, ունկնդրում սոխակի գեղգեղուն դայլայլն ու դիմավորում արևածագը՝ «միակը կյանքում»։ Իր բնավորության պատճառով Շոգեքարշիկը մշտապես ուշանում է, ինչի պատճառով արժանանում է տնօրենի, իսկ սկզբնական շրջանում նաև ուղևորների կշտամբանքին։ Նա ամաչում է, որ միշտ ուշանում է, բայց խոստանում է, որ այլևս այդպես չի լինի, ինքը կաշխատի կայարան հասնել ժամանակին։ Եվ երբ կանգառներից մեկի ժամանակ ուղևորները, որոնց Շոգեքարշիկից փոխանցվել էր սերը դեպի բնությունը, կանգ են առնում, որպեսզի ավելի երկար հիանան արևածագով, Շոգեքարշիկը, հիշելով իր խոստումը, ասում է. «Պետք է գնալ։ Ախր մենք կուշանանք...»


== Ստեղծողներ ==


== Երաժշտություն ==
Մուլտֆիլմում հնչում է «Շոգեքարշիկի երգը» (ռուս.՝ «Песня Паровозика», երաժշտությունը՝ Վլադիմիր Յուրովսկու, տեքստը՝ Հենրիխ Սապգիրի, Գենադի Ցիֆերովի), որը կատարում են Շոգեքարշիկի դերը հնչյունավորող Կլարա Ռումյանովան ու մանկական երգչախումբը։


== Վերաթողարկում ==
Մուլտֆիլմը բազմիցս վերաթողարկվել է DVD-ով մուլտֆիլմերի հավաքածուներում, որոնցից են՝ «Машинки» (տարածող՝ «Союз»), «Տատիկի հեքիաթները» (ռուս.՝ «Бабушкины сказки», տարածող՝ «Союз»), «Մանուկներին մանուկների մասին» (ռուս.՝ «Малышам о малышах», թողարկում 3, տարածող՝ «Крупный план»)։


== Ծանոթագրություններ ==


== Գրականություն ==
Цыферов Геннадий Паровозик из Ромашково. — АСТ, 2010. — (Союзмультфильм представляет). — ISBN 978-5-17-070954-0 На обложке полное название книжной серии «Союзмультфильм представляет: впервые — легендарные мультфильмы в книгах!»


== Արտաքին հղումներ ==
«Շոգեքարշը Ռոմաշկովոյից» մուլտֆիլմը Յութուբում
Песенка паровозика
Գիտելիքի կառավարման համակարգեր

Գիտելիքահենք համակարգերը հեշտորեն որոշվում են համակարգչային համակարգերի կողմից և նպաստում են խնդիրների լուծմանը։ Գիտելիքահենք հասկացությունը գոյություն ունի տարաբնույթ կազմակերպություններում։ Դրանցից որոշ մասն անշոշափելի են, մինչդեռ մնացյալը, ընդհակառակը, շոշափելի են։ Անշոշափելի գիտելիքի օրինակներ են կազմակերպության ակտիվները, տվյալների բազաները, մշակված պրոցեդուրաները, դասագրքերը, ինչպես նաև հետազոտական փաստաթղթերը։ Իսկ անշոշափելի գիտելիքի օրինակներ են կազմակերպության կապիտալը՝ ներառյալ կազմակերպության ներքին մշակույթը, աշխատողների աշխատանքային փորձն ու գիտափորձը, ինչպես նաև աշխատախմբերի համագործակցությունը։ Ինչ վերաբերում է գիտելիքի կառավարման համակարգին, ապա դա գործընթացների հավաքածու է, որը ղեկավարում է գիտելիքի ստեղծումը, տարածումն ու օգտագործումը։
Գիտելիքի կառավարման համակարգի հաջողությունները միայն կախված է ճիշտ հավաքագրված տվյալներից և կազմակերպչական գործընթացներից, այլև որոշումների ընդունման կարևոր գործողությունների միավորումից։ Այժմյան կազմակերպություններն արդեն իսկ սկսել են գիտելիքը գնահատել որպես կարևորագույն և անփոխարինելի ռեսուրս։ Դա նշանակում է, որ պետք է մշակվեն ռազմավարական անհրաժեշտ ուղիներ՝ այդ գիտելիքը կառավարելու համար։ Այդ իսկ պատճառով կազմակերպությունները հաճախակի անց են կացնում գիտելիքի հետազոտում և գիտելիքի պլանավորում։ Իսկ գիտելիքի կառավարման համակարգի ռազմավարությունը հաջողվում է այն կազմակերպությունում, որտեղ այն ճիշտ է ընկալվում և գնահատվում է ըստ արժանվույնս։
Գիտելիքի կառավարման համար անհրաժեշտ է ներդնել համակարգչահենք տեխնիկայի մի շարք կարևոր բաղադրիչներ և որոշումների ընդունմանն աջակցող համակարգեր՝ համատեքստային կառավարում, կառուցվածքների կառավարում, գծագրերի կառավարում, կանոնների կառավարում, տվյալների բազաների կառավարում, հաշվետվությունների կառավարում, ծրագրերի կառավարում, հաղորդագրությունների կառավարում և այլն։
Կազմակերպություններն աստիճանաբար ավելի ու ավելի են սերտանում մարդ-համակարգիչ գիտելիքային համակարգի հետ։ Իսկ համակարգի հետ առնչվող մասնակիցները գնահատվում են որպես գիտելիքային աշխատակիցներ, որոնց աշխատանքյին առավելություններն են՝

նախագծել գիտելիքը և կառավարել գիտելիքահենք կազմակերպությունը
հստակորեն պատկերացնել կազմակերպության ռեալ հնարավորությունները
հասկանալ և լավ վերաբերվել տարբեր տիպի կանչերին և բողոքներինԻնչ վերաբերում է գիտելիքների կառավարման համակարգերի կառավարմանը, ապա այդ պատասխանատու պաշտոնն է ստանձնում գիտելիքի կառավարման գլխավոր տնօրենը (Chief Knowledge Officer։ CKO)։ Նա է իր վրա պատասխանատվություն կրում կազմակերպության գիտելիքի և ուսման համար, կազմակերպության մշակույթի փոփոխման և անհատական բնավորության կերտման համար։ Նա է նախագծում, ձևակերպում և մշակում կազմակերպության համակարգչահենք գիտելիքը։ Նա իր ենթակայության տակ ունի այլ բաժինների կառավարիչների, որոնք հաշվետու են նրան իրենց գործունեությամբ և տեղեկատվության ապահովմամբ։
Լա Կամբ

Լա Կամբ (ֆր.՝ La Cambe), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 644 մարդ, բնակչության խտությունը` 57.65 մարդ/կմ²։ Բնակավայրը զբաղեցնում է 11.17 կմ² տարածք։


== Աշխարհագրություն ==
Գտնվում է Փարիզ քաղաքից 250 կմ արևմուտք, Կան քաղաքից` 50 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 390 աշխատունակ (15-64 տարեկան)  բնակիչ, որոնցից ակտիվ էին 260-ը, իսկ ոչ ակտիվները` 130։ Ակտիվության ցուցանիշը կազմում է 66,7 %։ 260 աշխատունակ մարդկանցից աշխատել է 229 անձ (123 տղամարդ և 106 կին)։ Գործազուրկ են եղել 31 անձ (16 տղամարդ և 15 կին)։ 130 անաշխատունակներից 19-ը եղել են աշակերտներ կամ ուսանողներ, 56-ը` թոշակառուներ, իսկ 55-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ռոման Ջիգկաև

Ռոման Տայմուրազովիչ Ջիգկաև (ռուս.՝ Роман Таймуразович Джигкаев, նոյեմբերի 29, 1993(1993-11-29), Վլադիկավկազ, Ռուսաստան), ռուս ֆուտբոլիստ, «Զենիթ-Իժևսկ» ակումբի կիսապաշտպան։


== Կարիերա ==
Վոլգոգրադական ֆուտբոլի սան է։ Կարիերան սկսել է «Վոլգոգրադի» երկրորդ թիմում։ Այնուհետև տեղափոխվել է Նիժնի Նովգորոդի «Վոլգայի» երիտասարդական կազմ։ 2012 թվականին գտնվել է չեխական «Բանիկ» ակումբում, որից հետո խաղացել է Պեշելանի «Շախտյոր» ակումբում։ 2013/14 մրցաշրջանում խաղացել է մոլդովական «Զիմբրու» ակումբում, որի կազմում դարձել է Մոլդովայի գավաթի դափնեկիր։ 2014/15 մրցաշրջանում Արմավիրի «Տորպեդո» ակումբի կազմում հաղթել է Ռուսաստանի երկրորդ դիվիզիոնի «Հարավ» տարածաշրջանում։ 2015 թվականի ամռանը տեղափոխվել է «Կոլոմնու»։ 2016 թվականի հունիսին պայմանագիր է կնքել «Լուչ-Էներգիա» ակումբի հետ, մեկ տարի անց տեղափոխվել է «Զենիթ-Իժևսկ»։


== Ձեռքբերումներ ==
Մոլդովայի գավաթի դափնեկիր – 2013/14
Ռուսաստանի երկրորդ դիվիզիոնի «Հարավ» տարածաշրջանի հաղթող – 2014/15


== Ծանոթագրություններ ==


== Արտաքին հղումներ ==
Ֆուտբոլիստի էջը(ռուս.) Sportbox.ru կայքում
Ֆուտբոլիստի էջը FootballFacts.ru կայքում
Պետրովկա (գյուղ, Պոլտավայի շրջան)

Անվան այլ կիրառումների համար տե՛ս՝ ՊետրովկաՊետրովկա (ուկրաիներեն՝ Петрівка), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Պետրովկա գյուղում բնակվում էր 465 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)